CELEX: 62016CN0462
Language: hu
Date: 2016-08-17 00:00:00
Title: C-462/16. sz. ügy: A Bundesfinanzhof (Németország) által 2016. augusztus 17-én benyújtott előzetes döntéshozatal iránti kérelem – Finanzamt Bingen-Alzey kontra Boehringer Ingelheim Pharma GmbH & Co. KG

31.10.2016   
            
            
               HU
            
            
               Az Európai Unió Hivatalos Lapja
            
            
               C 402/19
            
         A Bundesfinanzhof (Németország) által 2016. augusztus 17-én benyújtott előzetes döntéshozatal iránti kérelem – Finanzamt Bingen-Alzey kontra Boehringer Ingelheim Pharma GmbH & Co. KG
   (C-462/16. sz. ügy)
   (2016/C 402/21)
   Az eljárás nyelve: német
   
      A kérdést előterjesztő bíróság
   
   Bundesfinanzhof
   
      Az alapeljárás felei
   
   
      Felperes: Finanzamt Bingen-Alzey
   
      Alperes: Boehringer Ingelheim Pharma GmbH & Co. KG
   
      Az előzetes döntéshozatalra előterjesztett kérdés
   
   Az Európai Unió Bíróságának ítélkezési gyakorlata (az 1996. október 24-i Elida Gibbs ítélet, C-317/94 (1)) alapján és az egyenlő bánásmód uniós jogi elve figyelembevételével jogosult-e egy gyógyszereket értékesítő gyógyszerész-vállalkozó az adóalapnak a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 90. cikke szerinti csökkentésére, ha
   
               —
            
            
               ezeket a gyógyszereket nagykereskedőkön keresztül gyógyszertárak részére értékesíti,
            
         
               —
            
            
               a gyógyszertárak adóköteles értékesítést végeznek magán-egészségbiztosítással rendelkező személyek részére,
            
         
               —
            
            
               a gyógyászati költségeket térítő biztosító (magán-egészségbiztosítási vállalkozás) megtéríti az általa biztosított személyek részére a gyógyszerek beszerzési költségeit, és
            
         
               —
            
            
               a gyógyszerész-vállalkozó egy törvényi rendelkezés alapján köteles „árengedményt” fizetni a magán-egészségbiztosítási vállalkozás részére?
            
         
      (1)  ECLI:EU:C:1996:400; EBHT 1996., I-5339. o., 28. és 31. pont.
   
      (2)  HL L 347., 1. o.